**Pályázati felhívás honvédségi ösztöndíjra**

A Mészáros Lázár ösztöndíjat elnyert hallgatókkal köthető ösztöndíjszerződésekről,  
valamint az ösztöndíjak folyósításának rendjéről szóló 45/2017. (VIII. 31.) HM utasítás alapján a katonai oktatást is folytató intézményekben nem megszerezhető végzettséget igénylő beosztások feltöltése érdekében Magyarország honvédelmi minisztere pályázatot hirdet a Honvédelmi Minisztérium által folyósított ösztöndíj elnyerésére.

Az ösztöndíjra pályázatot nyújthatnak be a felsőoktatási intézmény nappali munkarendű felsőfokú alapképzésében, mesterképzésében vagy osztatlan képzésében, nappali munkarendű szakképzés keretében hallgatói jogviszonyban álló; továbbá iskolarendszerű, esti, levelező munkarendű vagy távoktatásos formában, szakképzés keretében tanulmányokat folytató tanulók.

Felsőoktatásban vagy felsőfokú szakképzésben az alábbi szakokon/szakirányokon tanulóknak lehet pályázni:

|  |  |  |  |  |
| --- | --- | --- | --- | --- |
| **Képzési terület** | **Alapképzési / osztatlan- / mesterképzési szak, szakirány** | **Specializáció** | **Képző intézmény** | **Foglalkoztatás kezdete** |
| műszaki infrastrukturális | építőmérnök Bsc | magasépítési | Budapesti Műszaki Egyetem Építőmérnöki Kar | 2021 2022 2023  2024 |
|  | szerkezetépítési | Debreceni Egyetem Mérnöki Kar |
|  | területi vízgazdálkodási, vízellátás csatornázás | Nemzeti Közszolgálati Egyetem Víztudományi Kar |
|  | mérnöki építmények | Pécsi Tudományegyetem Műszaki és Informatikai Kar |
|  | szerkezetépítési | Széchenyi István Egyetem Építész-, Építő- és Közlekedésmérnöki Kar |
|  | magasépítési, települési | Szent István Egyetem Ybl Miklós Építéstudományi Kar |
|  | gépészmérnök Bsc | épületgépészet | Budapesti Műszaki Egyetem Gépészmérnöki Kar |
|  | épületgépészeti | Debreceni Egyetem Mérnöki Kar |
| **Képzési terület** | **Alapképzési / osztatlan- / mesterképzési szak, szakirány** | **Specializáció** | **Képző intézmény** | **Foglalkoztatás kezdete** |
| műszaki infrastrukturális | gépészmérnök Bsc | épületgépész | Pécsi Tudományegyetem Műszaki és Informatikai Kar | 2021 2022  2023 2024 |
|  | energetika | Szent István Egyetem Gépészmérnöki Kar |
|  | energetikai mérnök Bsc | épületenergetika | Budapesti Műszaki Egyetem Gépészmérnöki Kar |
|  | építészmérnök osztatlan | műszaki, tervező | Budapesti Műszaki Egyetem Építészmérnöki Kar |
|  | Pécsi Tudományegyetem Műszaki és Informatikai Kar |
|  | Széchenyi István Egyetem Építész-, Építő- és Közlekedésmérnöki Kar |
|  | építészmérnök Bsc | Budapesti Műszaki Egyetem Építészmérnöki Kar |
|  | Pécsi Tudományegyetem Műszaki és Informatikai Kar |
|  | Széchenyi István Egyetem Építész-, Építő- és Közlekedésmérnöki Kar |
|  | Szent István Egyetem Ybl Miklós Építéstudományi Kar |
|  | Debreceni Egyetem Mérnöki Kar |
|  | villamosmérnök Bsc | villamos energetika | Óbudai Egyetem Kandó Kálmán Villamosmérnöki Kar |
| **Képzési terület** | **Alapképzési / osztatlan- / mesterképzési szak, szakirány** | **Specializáció** | **Képző intézmény** | **Foglalkoztatás kezdete** |
| műszaki infrastrukturális | villamosmérnök Bsc | villamos energetika | Debreceni Egyetem Természettudományi és Technológiai Kar | 2021 2022  2023 2024 |
| Miskolci Egyetem Gépészmérnöki és Informatikai Kar |
| létesítmények villamosítása és automatizálása | Pécsi Tudományegyetem Műszaki és Informatikai Kar |
| műszaki | járműmérnöki alapképzési szak | járműmérnök | Debreceni Egyetem, műszaki kar, járműmérnöki szak, légijármű specializáció | 2022  2023  2024  2025  2026 |
|  | Budapesti Műszaki Egyetem, közlekedésmérnöki és járműmérnöki kar, járműmérnök szak, légijárművek specializáció |
| műszaki | biztonságtechnikai mérnök | biztonságtechnikai mérnök |  | 2023 |
| műszaki | villamosmérnök | villamosmérnök |  | 2023 |
| informatika | mérnökinformatikus | mérnökinformatikus |  | 2023  2024  2025 |
| informatika | gazdaságinformatikus | gazdaságinformatikus |  | 2022 2023 |
| informatika | programtervező informatikus | programtervező informatikus alapképzési szak |  | 2023 |
| orvos- és egészségtudomány | általános orvos  osztatlan | okleveles orvosdoktor |  | 2023  2024  2025 |
| orvos- és egészségtudomány | népegészségügyi mesterképzés szak | környezet- és foglalkozás-egészségügyi |  | 2021  2022 |
| orvos- és egészségtudomány | ápolás és betegellátás | mentőtiszt |  | 2024 |
| orvos- és egészségtudomány | gyógyszerész osztatlan | gyógyszerész |  | 2023 |
| **Képzési terület** | **Alapképzési / osztatlan- / mesterképzési szak, szakirány** | **Specializáció** | **Képző intézmény** | **Foglalkoztatás kezdete** |
| orvos- és egészségtudomány | ápolás és betegellátás | gyógytornász-fizioterapeuta |  | 2023 |

Szakképzésben tanulók részére az alábbi szakképzettséget szerzőknek lehet pályázni:

|  |  |  |  |
| --- | --- | --- | --- |
| **Szakmacsoport** | **Ágazat** | **Szakképesítés** | **Foglalkoztatás kezdete** |
| Informatika | informatika | informatikai rendszerüzemeltető | 2021 |
| Elektrotechnika/elektronika | távközlés | távközlési technikus | 2021 |
| Elektrotechnika/elektronika | távközlés | gerinchálózati rendszerüzemeltető technikus | 2021 |
| Elektrotechnika/elektronika | távközlés | infokommunikációs hálózatépítő és üzemeltető | 2021 |
| Egészségügy | ápolás és betegápolás | gyakorló ápoló | 2022 |

Ösztöndíjszerződés azzal a hallgatóval köthető, aki:

* 18. életévét betöltötte,
* cselekvőképes,
* magyar állampolgár,
* büntetlen előéletű,
* állandó belföldi lakóhellyel vagy tartózkodási hellyel rendelkezik,
* megfelel a honvédségi ösztöndíjas hallgatókra vonatkozó egészségi, pszichikai, fizikai és egyéb alkalmassági követelményeknek,
* hazai iskolarendszerű szakképzésben (ideértve a továbbiakban: a szakképesítés-ráépülés képzés keretében) nappali, esti, levelező, távoktatásos iskolai rendszerben tanulmányokat folytató tanulói jogviszonyban álló, vagy hazai felsőoktatási intézmény nappali tagozatos képzésén vesz részt
* folyamatos tanulmányok folytatását – kivéve az engedélyezett halasztás esetét – vállalja, továbbá
* vállalja, hogy a képzés befejezését követően az MH-val létesített szerződéses szolgálati viszonyát legalább az ösztöndíj folyósításával megegyező ideig fenntartja.

Az ösztöndíjat elnyert hallgatókkal a Bizottság döntésének közlését követően legkésőbb a szemeszter vagy félév második hónapjának utolsó napjáig, a szemeszter vagy félév kezdetére visszamenő hatállyal lehet ösztöndíjszerződést kötni.

Nem köthető ösztöndíjszerződés azzal a hallgatóval, akivel szemben büntetőeljárás – ide nem értve a magánvádas vagy pótmagánvádló vádindítványa alapján indult eljárást – van folyamatban, a büntetőeljárás jogerős befejezéséig.

Az ösztöndíjra pályázatot benyújtó hallgató tudomásulvételével és hozzájárulásával – a honvédek jogállásáról szóló 2012. évi CCV. törvény 31. § (1) és (2) bekezdésében meghatározott, a szolgálati jogviszony létesítésére vonatkozó feltételekre figyelemmel – a büntetlen előélet és magyar állampolgársággal való rendelkezés feltételének fennállása előzetesen ellenőrizhető.

A tanévenként meghirdetésre kerülő ösztöndíjat elnyert hallgató az ösztöndíjszerződésben a meghatározott szemeszter, illetve félév kezdőnapjától szerződéses állományba vételének időpontjáig ösztöndíjra jogosult.

Az ösztöndíj havi összege a felsőoktatási intézményben tanulók esetében:

* felsőoktatási intézmény hallgatója esetében az illetményalap (44.600.-Ft) 300%-a (133.800.-Ft);
* szakképző iskola tanulója esetében az illetményalap (44.600.-Ft) 150%-a

(66.900.-Ft).

A pályázatnak az adatlap szerint tartalmaznia kell:

* A pályázatot benyújtó hallgató személyes adatait (név, születési hely és idő, anyja neve, lakcím, adóazonosító jel, TAJ szám stb.);
* Igazolást a hallgatói vagy tanulói jogviszonyról (oktatási intézmény adatai, neve, címe, elérhetősége, intézményvezető aláírása, pecsét);
* Adatkezelési nyilatkozatot
* Önéletrajzot

A covid-19 járvány következményeként kihirdetett veszélyhelyzetre tekintettel a hallgatói vagy tanulói jogviszony igazolása a képző intézmény honlapjáról elérhető, elektronikusan kibocsátott dokumentummal történhet.

Külön csatolni kell:

* Tanulmányi eredményének hiteles igazolása (leckekönyv, bizonyítvány hiteles fénymásolata)
* hatósági erkölcsi bizonyítvány (a pályázat benyújtásakor érvényes)
* államilag elismert nyelvvizsga-bizonyítvány másolata
* személyi igazolvány és lakcímkártya másolata

A pályázat **beérkezésének határideje** legkésőbb **2020. július 17.** A pályázatokat írásban (ajánlott tértivevényes elsőbbségi küldeményként) az alábbi címre kell eljuttatni:

Név: Magyar Honvédség Parancsnoksága Személyzeti Csoportfőnökség  
Cím: 1135 Budapest, Lehel u. 35-37.

Postai cím: 1885 Budapest, Pf. 25.  
Telefon: 06-1-236-52-31

A borítékra rá kell írni: „*Pályázat HM ösztöndíjra*”

*Külön meg kell nevezni a borítékon a megpályázott szakot/szakirányt/ágazatot*.

A pályázat elnyerőivel sikeres alkalmassági vizsgálatot követően ösztöndíjszerződés kerül megkötésre.

Pályázattal kapcsolatos felvilágosítást Hajdu Attiláné alezredes, Németh Annamária főhadnagy és Csibrik Ferencné törzszászlós ad (tel.: 06/30/344-04-90/27-071, 27-079, 27-138) e-mail: [hajdu.attilane@hm.gov.hu](mailto:hajdu.attilane@hm.gov.hu), [nemeth.annamaria@hm.gov.hu](mailto:nemeth.annamaria@hm.gov.hu), csibrik.ferencne@hm.gov.hu).

Az erre a célra létrehozott bizottság a beadott pályázatok előzetes elfogadásáról 2020. július 26-ig dönt. A befogadott pályázatot beadók alkalmassági vizsgálata tervezetten augusztus és szeptember hónapban kerül lefolytatásra. A pontos időpontról e-mail-ben kapnak az érintettek tájékoztatást.

A hiányosan, rosszul kitöltött pályázatok hiánypótlására az értesítéstől számított 5 munkanapos határidőn belül van lehetőség. A hiányos, határidőn túl beküldött pályázatok érvénytelen pályázatként kizárásra kerülnek.